Tur til Bodø – Informasjonsskriv

Nå nærmer det seg Bodø-tur, og vi gleder oss!

De aller fleste barna er påmeldt. Vi har en ekstra billett dersom noen som ikke er påmeldt har lyst til å bli med.

## Avreise

Vi kjører privatbiler til flyplassen og trenger sjåfører. Veldig fint om de som har anledning til å kjøre kan melde seg (og si hvor mange de har plass til) innen 22. april. De som er sjåfører får dekket kjøring (halv pris av statens satser, 2,45 per km + bom) ved å sende navn + kontonummer til baarobk@gmail.com.

Parkering er allerede bestilt på P2, så det trenger dere ikke å tenke på. De som skal kjøre sender registreringsnummeret på bilen til marianne@bridge.no

Flyet går 09:15. Vi møter opp seinest 08:15. Avreise fra Borhaug 06:15.

## På turen

Pakk matpakke til turen. HUSK! Det er ikke lov til å ta med væske i beholdere mer enn 100 ml (1dl).

Barna vil få sin egen reiseleder på turen, som er én av de voksne som er med på turen. 4-5 barn i hver gruppe. Reiseleder har ansvaret for at alle i sin gruppe møter på riktig sted til riktig tid på turen. Hvem som får hvilken reiseleder kommer vi tilbake til 2 uker før avreise.

Mange lurer på hvem de skal sitte sammen med. Det avgjør flyselskapet, og setenummeret vil stå på boardingkortet.

Flyet går fra Kristiansand til Oslo der vi får en liten pause. Deretter blir det nytt fly fra Oslo til Bodø. Vi lander i Bodø ca. 14:35.

Mat er inkludert når vi kommer fram, og vi smører matpakke fra frokosten til hjemturen på søndag.

## Pris

Barn: Gratis.

Lagledere: 1500,- per pers.

Ekstra voksne: Pris: 4400,- som inkluderer reise (inkl. transport til flyplassen), mat og havørnsafari.

Om man velger å ikke være med på Havørnsafari reduseres prisen til 3800,-. Hotellovernatting kommer i tillegg. Priser under. Ekstra voksne kan velge å sove på skolen. Det koster 100,-/natt.

Betaling til konto nr. 3207 36 59824

Hvert lag har to lagledere. Lagleder vil få eget skriv med ansvarsoppgaver når det nærmer seg. Minst én lagleder må sove på skolen sammen med ungene og ha ansvaret for ungene om natta. Den andre laglederen kan velge å bo på hotell, og dekker da utgiftene til hotell selv. Dette avtaler man innad i laget.

Pris hotell: Enkeltrom: 1090,- per natt. Dobbeltrom 1290 per natt. Trippelrom: 1490,- per natt. Lenke til hotellbestilling under.

Barn med funksjonsnedsettelser kan søke via denne lenken for å få ha med seg en egen voksen som får dekket turen: <https://www.surveymonkey.com/r/SkolemesterskapLedsagerbehov>

Hver person bestiller selv hotell via denne lenken: <https://forms.gle/nVjkQfMBWToNFTJG6> Her bestiller man også om man vil være med på Havørnsafari. **Frist: 16. april. NB!** Skriv inn baarobk@gmail.com som fakturamottaker.

## Dugnad

For å dekke utgiftene til kjøring, parkering og et måltid når vi kommer fram, har vi søkt Handelens Miljøfond om støtte til å arrangere strandryddedag.

Dette blir en dag i april/mai med fint vær, sannsynligvis en tirsdags ettermiddag. Vi rydder Bispen og stranda i begge retninger (mot Joker og mot Tjørveneset). Pølser og is til alle etterpå!

Informasjon kommer i Spond, og siden det er vanskelig å spå været, kommer det til å bli kort varsel! Ettersom vi får støtte ut fra antall deltakere håper vi at dere stiller mannsterke med søsken og klassekamerater!

## På stedet

Alle voksne (også ekstra voksne) vil bli satt opp i ulike dugnadsgrupper. Der vil man f. eks. få ansvaret for å hjelpe med å holde spillelokalet ryddig, eller være vakt på disko.

## Overnatting

På feltsenger på Aspåsen skole. Feltsenger er på stedet, alle må ha med sovepose. Vi får to klasserom til våre, og vil dele i jente/gutterom.

## Pakkeliste

Kun 1 kolli per person. Vektbegrensning: 23 kg.

Man kan i tillegg ha med en liten reiseveske/sekk (som får plass under setet foran (max 10 kg, 30x20x38 cm).

Husk at vi ikke får med flytende ting (f. eks. krem, tannkrem, parfyme) i beholdere større enn 100 ml gjennom sikkerhetskontrollen. Dette må legges i innsjekket bagasje.

* Båro Bridgeklubb klær: Hettegenser + t-skjorte.
	+ Femteklasse vil få hettegensere før avreise.
	+ Noen som har vokst ut av klærne? Si ifra i god tid.
	+ Voksne som ikke har fra før: Si også ifra i god tid om str.
* **Varme og vanntette ytterklær!** Lue og votter. Vi skal på havørnsafari (på rib, rask båt). Det kan bli kaldt!
* Sovepose (og eventuelt pute, putetrekk)
* Håndkle (til dusjing)
* Toalettsaker
* Klesskift og sko etter vær
* Matpakke og flaske (uten væske i) til turen
* Mobil og lader (det er ikke tillatt med mobil under bridgeøktene. Vi ønsker heller ikke at mobil brukes under de sosiale aktivitetene)
* Lommepenger til kiosken